Parlamentidevahelistel kohtumistel, kuhu kutsutakse korrapäraselt Euroopa Liidu Nõukogu ametisoleva eesistujariigi, asjaomase riigi valitsuse ja Euroopa Komisjoni esindajad, on tänu oma järjepidevusele ja osalejate üksteise suhteliselt heale tundmisele olnud võimalik  avameelne arutelu ja on keskendutud üha rohkem demokraatia ja inimõiguste standardite (nt meediaalased õigusaktid, omandi tagastamine) tõstmisele ning kuritegevuse, ebaseadusliku kaubanduse ja korruptsiooni vastu võitlemiseks vajalikele meetmetele. Aruteluteemade hulka kuulusid mitme riigi ettevalmistamine stabiliseerimis- ja assotsieerimisprotsessiks, vajadus mitte üksnes haldus- ja kohtusüsteemi reformi järele, vaid ka majandusreformide järele (infrastruktuur, energia ja erastamine), ning paljusid uusi  küsimusi, nagu keskkond, rahvatervis ja haridus, käsitlevad asjakohased õigusaktid. Euroopa Parlamendi sekretariaat korraldab ka temaatilisi seminare ja kohtumisi Euroopa Parlamendi liikmete ning kandidaatriikide ja potentsiaalsete kandidaatriikide parlamentide töötajatega (26.-27. mail 2008. aastal toimus Brüsselis Lääne-Balkani piirkonda käsitlev parlamentaarne ühiskohtumine. Sellel kohtusid Euroopa Parlamendi liikmed ning ELi liikmesriikide ja Lääne-Balkani riikide parlamentide liikmed, et vahetada kogemusi  ELi integratsiooni küsimuses ning arutada majanduse, julgeoleku- ja õigusalaseid küsimusi).